b'\n_START_ARTICLE_\nSammy Alex Mutahi\n_START_SECTION_\nKarriere\n_START_PARAGRAPH_\nHan begynte \xc3\xa5 markere seg i 2008, da han ble nummer tre p\xc3\xa5 10.000 meter ved det kenyanske juniormesterskapet. I 2009-sesongen fikk han flere gode plasseringer i World Athletics Tour-l\xc3\xb8p, bl.a. andreplass p\xc3\xa5 5000 meter ved Aviva London Grand Prix i London og tredjeplass p\xc3\xa5 3000 meter ved Herculis-stevnet i Monaco. I september fikk han tredjeplass p\xc3\xa5 3.000 meter ved IAAF World Athletics Final i Thessaloniki. _NEWLINE_I 2010 vant han sin f\xc3\xb8rste store internasjonale medalje, da han fikk bronse p\xc3\xa5 3000 meter ved VM i friidrett innend\xc3\xb8rs i Doha, bak Bernard Lagat og Sergio S\xc3\xa1nchez.'